હું રહું છું અમેરિકામાં, પણ મારું મન અને દિલ આજે પણ ગુજરાતમાં છે. અમેરિકાની ધરતી ભલે ગમે તેટલી રૃડીરૃપાળી હોય તો પણ તે મારી સ્ટેપ મધર છે. જ્યારે વતનની ધરતીમાં ભલેને સો થીંગડાં હોય તો પણ મારી આ માનો ખોળો ખૂંદવામાં મને જે આનંદ આવે તે સ્ટેપ મધરમાં ન આવે. આ તો કાળાપાણીની સજા જેવું છે. ડૉલર રળવાની લ્હાયમાં બીજું ઘણુંબધું ખોયું છે. વતનની યાદોના તો અનેક પ્રસંગો છે જે બધાં વર્ણવી શકાય તેમ નથી.